**ELŐTERJESZTÉS**

**Kőszeg Város Önkormányzata Képviselő-testülete**

**2023. június 29-i ülésének**

**... napirendi pontjához**

Tisztelt Képviselő-testület!

Kőszeg Város Önkormányzata 2017. március 20. napján temetőüzemeltetési és kegyeleti közszolgáltatási szerződést kötött a Kőszegi Városüzemeltető és Kommunális Szolgáltató Kft.-vel a Város tulajdonában álló temetők és hozzátartozó épületek üzemeltetésére, 10 év határozott időtartamra.

2023 tavaszán az új kőszegi köztemető (Kőszeg 0195/15 hrsz) épület- és parképítési munkálatai befejeződtek, azonban a temető üzemeltetésre történő átadásának időpontja csak 2024. január 1. napjára várható. A temető fenntartási és üzemeltetési feladatainak ellátására közbeszerzési eljárás keretében történik a gazdálkodó szervezet kiválasztása.

A mindhárom köztemetőre (Kőszeg, 3524, 3525, 169, 0195/15 hrsz) kiterjedő, egységes szolgáltatásnyújtás érdekében célszerű egy közszolgáltató megbízása, ezért javasoljuk a Kőszegi Városüzemeltető Kft.-vel korábban megkötött szerződés közös megegyezéssel történő megszüntetését.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

Kőszeg, 2023. június 12.

A polgármester nevében:

**Németh Ildikó s.k.**

Városüzemeltetési osztályvezető



**HATÁROZATI JAVASLAT**

Kőszeg Város Önkormányzatának Képviselő-testülete kezdeményezi Kőszeg Város Önkormányzata, valamint a Kőszegi Városüzemeltető és Kommunális Szolgáltató Kft. között 2017. március 20. napján létrejött temetőüzemeltetési és kegyeleti közszolgáltatási szerződés 2023. december 31. napjával történő közös megegyezéssel való megszüntetését és felhatalmazza a polgármestert az önkormányzat ügyvédje által készített megszüntető szerződés aláírására.

**Felelős:** Básthy Béla polgármester

**Határidő:** értelemszerű