**ELŐTERJESZTÉS**

**Kőszeg Város Önkormányzata Képviselő-testülete**

**2023. június 29-i ülésének**

**... napirendi pontjához**

Tisztelt Képviselő-testület!

Kőszeg Város Önkormányzatának 2023. évi költségvetéséről szóló 3/2023. (II. 16.) számú Önkormányzati rendeletének 6. § (8) bekezdése alapján a költségvetési szerv kiemelt előirányzatainak módosításáról szóló döntés a Képviselő-testület hatáskörébe tartozik.

Ezek alapján kérem a Tisztelt Képviselő-testületet, hogy járuljon hozzá 5.200.000 Ft előirányzat feladat átcsoportosításához a költségvetési rendelet 5. melléletének I. beruházások 12. sorának előirányzat terhére.

A kérelem indoka:

Kőszeg Város Önkormányzatának 2023. évi költségvetés 5. mellékletének I. beruházások 12. sorának előirányzatai keretében az „Új temető eszközbeszerzés” nevesített beruházási előirányzat került tervezésre 24 000 000 Ft értékben.

Az új kőszegi köztemető épület- és parképítési munkálatai befejeződtek, azonban a temető üzemeltetésre történő átadásának időpontja csak 2024. január 1. napjára várható. Az új köztemető üzemeltetésének megkezdéséig felmerülő karbantartási, parkrendezési feladatok ellátása a Kőszegi Városüzemeltető és Kommunális Szolgáltató Kft. közreműködésével valósulhat meg, amelyre megállapodást kell kötni. A nyári és őszi változékony, csapadékos időjárás miatt szükséges a temető üzemeltetésének megkezdéséig a faaprítékkal borított, talajtakaró növényekkel telepített felületek rendszeres kézi gyommentesítése, illetve a fű gyakori kaszálása. E feladatok ellátására a megállapodást határozott időtartamra, 2023. július 1. napjától 2023. december 31. napjáig javasoljuk megkötni. A vállalkozási díjat 5.200.000 forintban javasoljuk meghatározni.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

Kőszeg, 2023. június 12.

A polgármester nevében:

**Németh Ildikó s.k.**

Városüzemeltetési osztályvezető

**HATÁROZATI JAVASLAT**

Kőszeg Város Önkormányzatának Képviselő-testülete a Kőszeg Város Önkormányzata, valamint a Kőszegi Városüzemeltető és Kommunális Szolgáltató Kft. között kötendő, az új kőszegi köztemető karbantartási, parkfenntartási feladatainak ellátásáról szóló szerződést a melléklet szerinti tartalommal jóváhagyja és egyben felhatalmazza a polgármestert a szerződés aláírására. A feladat ellátására 5,2 MFt összeget különít el az önkormányzat 2023. évi költségvetés 5. mellékletben az I. Beruházások 12. sora „Új temető eszközbeszerzés” előirányzat terhére.

**Felelős:** Básthy Béla polgármester

**Határidő:** azonnal

