**ELŐTERJESZTÉS**

**Kőszeg Város Önkormányzata Képviselő-testülete**

**2023. június 29-i ülésének**

**…. napirendi pontjához**

Tisztelt Képviselő-testület!

A kőszegi orvosi ügyeleti ellátás megszervezéséről Kőszeg Város Önkormányzata gondoskodik. A feladat ellátására a Pusztai Egészségügyi Bt-vel kötött szolgáltatási szerződés 2023. június 30-án lejár.

Az országos – jövőben bekövetkező – jogszabályi változásokat figyelembe véve az orvosi ügyelet ellátására vonatkozó szolgáltatási szerződést célszerű csupán 2023. szeptember 30-ig kötni, ugyanis előreláthatólag ezen ellátási kötelezettség a 2023. év folyamán a települési önkormányzatoktól az állami mentőszolgálathoz kerül át.

A szerződés értelmében közös megegyezéssel lehetőség van annak módosításra. A szerződés lejárta, valamint amiatt, hogy az országos átszervezés Vas megye tekintetében még nem történt meg, szükséges a felek között 2023. február 17-én, az orvosi ügyelet tárgyában kelt szerződés 17. pontjának módosítása, azzal, hogy a szerződés legfeljebb 2023. szeptember 30-ig hatályos.

A szolgáltatás ellenértéke a jelenleg érvényes szolgáltatási szerződés alapján a NEAK-finanszírozás és az önkormányzat részéről fizetendő lakosságszám-arányos hozzájárulás összegéből (305 Ft/fő/hó) tevődik össze.

A lakosságszám 11.451 fő, így a szerződés hosszabbítását ezzel a lakosságszámmal kalkulálva kell megkötni.

A Pusztai Eü. Bt. írásos formában jelezte, hogy az ügyeleti átszervezés miatt nagy a bizonytalanság a humán-erőforrás tekintetében is. Félő, hogy az ápolók bérének emelkedése miatt többen mennek vissza a kórházakba dolgozni, így munkaerőhiánnyal kell megküzdenie. Emiatt szeretné kérni az eddig 305 Ft/fő/hó hozzájárulás összegének emelését 325 Ft/fő/hó összegre. Július, augusztus és szeptember hónapokra számolva az eredeti ár és a jelenleg javasolt ár közti különbség mindösszesen: 687.060 Ft.

Továbbá írásban kérte még az alábbi módosításokat a jelenleg hatályos szerződésben:

* a felmondási idő mindkét fél részéről 30 napos határidő tűzésével történjen,
* a 2023. február 17-én kelt szerződés 14. pontjának második, illetve harmadik bekezdésének hatályon kívül helyezése.



Kérem a Tisztelt Képviselő-testületet, hogy hogy az előterjesztést megtárgyalni és döntésüket meghozni szíveskedjenek.

Kőszeg, 2023. június 7.

Básthy Béla polgármester nevében:

dr. Dömötör Ramóna s.k.

mb. igazgatási osztályvezető

**HATÁROZATI JAVASLAT**

Kőszeg Város Önkormányzatának Képviselő-testülete a központi orvosi ügyelet ellátására vonatkozó 2023. február 17-én kelt szolgáltatási szerződés módosítását egységes szerkezetben 2023. július 1-ei hatállyal a melléklet szerinti tartalommal elfogadja és felhatalmazza a polgármestert a szerződés aláírására, egyúttal elrendeli Kőszeg Város Önkormányzatának 2023. évi költségvetésében az orvosi ügyelet kiadásaira meghatározott összeg 11.164.725 Ft-tal történő megemelését a tartalék terhére.



Felelős: Básthy Béla polgármester

Határidő: azonnal